จี้ฟื้นฟูสหกรณ์เครดิตยูเนี่ยน
ผวาศาลสั่งล้มละลายโศกนาฏกรรมสมาชิก-เจ้าหนี้,ผู้สื่อข่าวรายงานว่า กลุ่มสมาชิกสนับสนุนการฟื้นฟูกิจการอย่างยั่งยืนสหกรณ์เครดิตยูเนี่ยนคลองจั่น ได้เข้าพบ น.ส.มนัญญา ไทยเศรษฐ์ รมช.เกษตรและสหกรณ์ เพื่อขอให้ช่วยผลักดันการฟื้นฟูกิจการสหกรณ์เครดิตยูเนี่ยนคลองจั่น เข้าสู่ ครม. ภายในปี 62 ไม่เช่นนั้นสหกรณ์เครดิตยูเนี่ยนจะล้มละลาย เพราะมีเงินพอที่จะจ่ายให้สมาชิกได้ถึงสิ้นปีนี้เท่านั้น ซึ่งเป็นเงินค้างที่ควรจ่ายในปี 61 และมีบางส่วนที่ค้างชำระและต้องชำระปี 62-63 อีก 2,000 ล้านบาท หากชำระหนี้ไม่ได้จนถึงปี 63 ศาลจะสั่งให้ล้มละลายทันที,ทั้งนี้ สหกรณ์เครดิตยูเนี่ยนล้มละลายมาตั้งแต่ปี 57 นายปิติพงษ์ พึ่งบุญ ณ อยุธยา รมว.เกษตรฯขณะนั้น เห็นชอบให้ฟื้นฟูกิจการ ต่อมาปี 59 ได้เข้าสู่กระบวนการฟื้นฟู โดย พล.อ.ประยุทธ์ จันทร์โอชา นายกรัฐมนตรี สั่งให้เกษตรฯ คลังและยุติธรรมช่วยกันแก้ไข จน 15 ม.ค.62 นายกฤษฎา บุญราช รมว.เกษตรและสหกรณ์ ได้เสนอให้ ครม.พิจารณาเร่งรัดการแก้ปัญหา โดยเกษตรฯและคลังได้ตั้งกองทุนพัฒนาศักยภาพสหกรณ์ขึ้น จากนั้นนายกฤษฎาได้นำเรื่องการฟื้นฟูเสนอ ครม. แต่เป็นช่วงเลือกตั้งจึงให้เสนอ ครม.ใหม่อีกครั้ง,สมาชิกระบุว่า สมาชิกสหกรณ์ 18,000 คนกำลังเดือดร้อนหนักและตกนรกทั้งเป็น โดยสมาชิกเกิดภาวะเครียดและเสียชีวิตแล้ว 400 คน รวมถึงสหกรณ์เจ้าหนี้อีก 73 รายที่มีเงินฝากกับเครดิตยูเนี่ยน 9,000 ล้านบาท และมีสมาชิกอยู่ 340,000 คน หากรวมคนในครอบครัวเกือบ 2 ล้านคน ถ้าต้องสูญเงินจำนวนนี้ไป ต้องถูกตั้งสำรองหนี้เผื่อสงสัยจะสูญ ทำให้ผลประกอบการทั้ง 73 แห่งขาดทุนหรือกำไรน้อยลงจนไม่สามารถจ่ายปันผลได้ ซึ่งเป็นสิ่งที่ทั้ง 73 แห่งเกรงกลัวที่สุด,ซึ่งหาก ครม.มีมติเมื่อไรจะนำไปสู่การแก้ไขแผนฟื้นฟูที่ใช้อยู่ปัจจุบัน และยื่นกับศาลได้ว่ารัฐบาลช่วยเหลือแล้วและมีเงินให้สมาชิก แต่หากไม่ได้เงินจำนวนนี้จะมีโศกนาฏกรรมขึ้นอีกหลายราย เพราะทุกคนรอเงินช่วยเหลือจากรัฐบาล,น.ส.มนัญญากล่าวว่า จะเร่งตรวจสอบว่าอยู่ในขั้นตอนใดของกระทรวง รวมทั้งจะหารือกับนายเฉลิมชัย ศรีอ่อน รมว.เกษตรและสหกรณ์ และเร่งรัดให้เพราะประชาชนเดือดร้อน.
ผู้สื่อข่าวรายงานว่า กลุ่มสมาชิกสนับสนุนการฟื้นฟูกิจการอย่างยั่งยืนสหกรณ์เครดิตยูเนี่ยนคลองจั่น ได้เข้าพบ น.ส.มนัญญา ไทยเศรษฐ์ รมช.เกษตรและสหกรณ์
มนัญญา ไทยเศรษฐ์,ศาลสั่งล้มละลาย,เจ้าหนี้,สหกรณ์เครดิตยูเนี่ยนล้มละลาย,ประยุทธ์ จันทร์โอชา,เงินค้าง,สมาชิกสหกรณ์